kardosdrur/scandi-wiki huggingface dataset:
Swingpjatte

Svingpjatte var en yngre person, som først i 1940’erne, lyttede og dansede til en bestemt art Swing, baseret på jazzmusik.

Betegnelsen kom til Danmark i 1941, fra Sverige.

Danseformen var ekstrem og lignede jitterbug  .

Et af tilholdsstederne  for swingpjatterne var Glassalen i Tivoli hvor et af favoritorkestrene  var  Leo Mathisens Kapel.

Påklædnning
Den almindelige påklædning var datidens mode:

Kvinder
Jakke og plisseret nederdel, sko med tykke rågummisåler og hvide sportsstrømper.

Mænd
Snævre korte benklæder med seler, lang jakke, sko med tykke rågummisåler og hvide uldsokker

Udlandet
Unge mennesker der lyttede til jazzmusik og gik klædt i udfordrende tøj eksisterede også i andre lande i 1940'erne.

Frankrig
I Frankrig hed de Zazou.

Sverige
I Sverige blev de kaldt Swingpjatt.

Tyskland
I Tyskland kaldtes de Swing-Jugend.

Eksterne henvisninger og kilder

Noter

Henvisninger
POLITIKEN, 12. marts 2009 – swing it Swingpjatter breder sig i København
 Danmarks befrielse 5. maj 1945 – Svingpjatter danser i Tivolli - Reportage fra et swing-bal i Glassalen i Tivoli bragt i Billed-Bladet, august 1943 

Jazz
1940'erne
Subkulturer
Monte Rosa (flertydig)

Monte Rosa har flere betydninger:
 Monte Rosa – bjergmassiv på grænsen mellem Schweiz og Italien
 Monte Rosa gletsjer - gletsjer Monte Rosa bjergmassiv
 M/S Monte Rosa (1930-1954 ) – tysk passagerskib (1930-1945), herefter overtaget af englænderne som krigsbytte, under navnet MV Empire Windrush
 Mount Rosa, Colorado - et bjerg ca. 14 kilometer sydvest for Colorado Springs, Colorado, USA
Bogø Vindmølle

Bogø Mølle er en hollandsk vindmølle, der er bygget som kornmølle i 1852 og beliggende på Bogø, som via Farøbroen er landfast med Sjælland. Den består af en undermølle i kampesten og mursten og en ottekantet overmølle i træ beklædt med spån. Fra kværnloftet er der adgang til galleriet, hvorfra den krøjes manuelt. Vingerne er sejlførende. Hatten er løgformet og beklædt med spån. En del udstyr, bl.a. en gasmotor fra 1909 er bevaret.

Møllen blev opført af Erich Dan, hvis navn ses over indgangen.

Noter

Referencer 
 På webstedet Bogøs historie er der en side om Bogø Mølles historie.
 Kulturstyrelsen. Fredede og bevaringsværdige bygninger. Sag: Bogø Mølle, Bogø Hovedgade 36.

 
Hollandske vindmøller i Danmark
Fredede industribygninger og tekniske anlæg i Danmark
Fredede bygninger, konstruktioner og anlæg i Vordingborg Kommune
Anne E. Jensen (litteraturhistoriker)

Anne E. Jensen, født Abrahamsen (2. oktober 1922 – 18. marts 1999) var en dansk teater- og litteraturhistoriker.

Hun var datter af professor, dr.phil. Erik Abrahamsen og daværende hustru, fru Oda Bech-Jespersen, blev student fra Aurehøj Amtsgymnasium i 1941 og mag.art. i almindelig og sammenlignende litteraturhistorie i 1948. I 1959 udgav hun Rahbeks Pariserbreve, i 1960 Rahbek og de danske digtere og blev i 1968 dr.phil. på afhandlingen Studier over europæisk drama i Danmark 1722-1770 efter bl.a. et års studier ved Columbia University, som var muliggjort ved et stipendium. Hun har også skrevet Teatret i Lille Grønnegade 1722-1728 (Nyt Nordisk Forlag 1972), Kamma Rahbek 1775-1829 (1975) og Holberg og kvinderne eller et forsvar for ligeretten (Gyldendal 1984). Hun var amanuensis, lektor og til sidst docent ved Københavns Universitet og medlem af bestyrelsen for Egmont H. Petersens Kollegium. Hun var i 1969 storfavorit til embedet som professor i teaterhistorie ved Københavns Universitet, men søgte ikke stillingen. I 1985 modtog hun Tagea Brandts Rejselegat.

12. maj 1945 blev hun gift med Egill Jensen.

Kilder 
 Litteraturpriser.dk

Modtagere af Tagea Brandts Rejselegat
Litteraturhistorikere fra Danmark
Teaterhistorikere fra Danmark
Danskere i 1900-tallet
Professorer fra Københavns Universitet
Faglitterære forfattere fra Danmark
Biografiforfattere fra Danmark
Studenter fra Aurehøj Gymnasium
Rådhuset i Trondheim (gamle)

Det gamle rådhus i Trondheim, Norge blev bygget i 1706 er en bygning i Midtbyen i Trondheim og ligger i Kongens gate. Arkitekt og bygmester var J. C. Hempel, der byggede bygningen oven på dele af "Steenhuus Gaarden", hvorfor dele af murværket stammer fra denne bygning. Steenhuus Gaarden fungerede som byens rådhus fra 1669, men blev ødelagt i bybranden i 1681. I kælderetagen af bygningen findes endnu ældre murværk der stammer fra en stenkirke fra en franciskanerkloster, der lå på samme sted i middelalderen.

Murværket fra de tidligere rådhus var med til at bestemme forløbet af Kongens gate, ved Johan Caspar de Cicignons byplan til genopbyggelsen af Trondheim efter branden i 1681.

Ved bybranden i 1708 blev kun tårnet på bygningen skade, mens resten gik fri. Rådhuset blev moderniseret i 1870 efter tegninger af arkitekten Ole Falck Ebbell, hvor det fik en en middelalderinspireret facade og en stor baroktrappe blev fjernet.

I 1930 blev byens administration til en større bygning i Munkegata.

Delene fra middelalderen er automatisk fredet, mens resten af bygningen blev fredet i 1984. En del af Trondheim folkebibliotek benytter i dag det gamle rådhus, og ruinerne samt flere skeletter er udstillet i bunden af bygninge.

Se også 
 Rådhuset i Trondheim

Eksterne henvisninger 

 
Billeder fra det gamle rådhus i dag
Prospektkort fra det gamle rådhus

Referencer 

Bygninger, konstruktioner og anlæg i Trondheim
Trondheim (gamle)
Nile blue

Nile blue, Nile blue A eller Nilblå er et fluorescerende farvestof, der bruges meget til farvning af snit til mikroskopi i biologi og histologi, da det kan bruges både til levende og fixerede celler for at give en blå farve til cellekernen. Farvestoffet bruges også til fluorescensmikroskopi, da det fluorescerer stærkt og reagerer med
polyhydroxybutyrate-granula i prokaryote såvel som eukaryote celler.

Ved kogning af Nile blue med svovlsyre produceres Nile red (også kaldet Nile blue oxazone) der også har en stærk fluorescens.

Kemiske og fysiske egenskaber 

Nile blue er et fluorescerende farvestof. Fluorescensen viser sig særlig i upolære opløsningsmidler. Absorptionsmaxima af den absorberede elektromagnetiske stråling og emissionsmaxima af de emiterede synlige lys er stærkt afhængig af både pH og det anvendte opløsningsmiddel:

Varigheden af fluorescensen i ethanol er blevet bestemt til 1.42 ns (nanosekund), hvilket er kortere end den tilsvarende værdi for Nile red på 3.65 ns. Varigheden er uafhængig af fortyndingsgraden i området 10−3–10−8 mol/L.

Biologisk forskning 

Mikroskopi med Nile blue

Nile blue bruges til differentiel farvning af celler, da det farver neutrale lipider (triglycerider, cholesterolestere og steroider) pink og syrer (DNA, fedtsyrer, chromolipider og phospholipider) blå.

DNA-electrophorese

Nile blue bruges også som farvning af DNA i DNA-elektroforese. 

Farvning af celler

Se også 

 Fluorofor
 Lysstof eller fosfor (med tryk på sidste stavelse)

Eksterne henvisninger og referencer 

 Fluorescens. Biosite

Fysik
Lys
Biokemi
Biologi
Farvestoffer
Snowboarding under vinter-OL 2014 – slopestyle, mænd

Herrernes slopestyle-konkurrence under vinter-OL i Sotji 2014 blev afviklet på Roza Khutor Ekstrempark den 6. februar (kvalifikation) og den 8. februar (semifinale og finale) 2014. Det er første gang, at slopestyle er en del af det olympiske program.

Den norske snowboarder Thorstein Horgmo, der var blandt favoritterne til en medalje, brækkede kravebenet under en træning i ugen op til konkurrencen. Det fik flere atleter til at klage over banen, som de mente var for stejl. Det fik arrangørerne til at ændre banen.

En af de mest vindende snowboardere, Shaun White, trak sig den 5. februar 2014, fordi han mente banen var for farlig.

Den regerende verdensmester er Roope Tonteri fra Finland.

Vinderen blev Sage Kotsenburg.

Resultat

Kvalifikation 
De bedste fire atleter kvalificeres direkte til finalen, mens de resterende kvalificeres til semifinalen. Resultatet er udregnet på baggrund af den bedste score, som atleter får i de to gennemløb. Herunder ses resultatet for kvalifikationen.

 QF — Kvalificeret direkte til finalen
 QS — Kvalificeret til semifinalen
 Startnr. — Startnummer
 DNS — Ikke startet (en: Did Not Start)

Semifinale 
I semifinalen gennemkøres banen to gange, hvor det bedste resultat tæller. Top-4 går videre til finalen.

Finale 
Bedste resultat ud af to gennemløb.

Referencer 

Slopestyle, mænd
Bogø Mølle

Bogø Mølle kan referere til to forskellige møller:
 Bogø Vindmølle − en hollandsk vindmølle på Bogø
 Bogø Pumpemølle − en tårnmølle ved Otterup på Fyn
Mesterholdenes Europa Cup finale 1968

Mesterholdenes Europa Cup finale 1968 var en fodboldkamp der blev spillet den 29. maj 1968. Kampen blev spillet foran 92.225 tilskuere på Wembley Stadium i London, og skulle finde vinderen af Mesterholdenes Europa Cup 1967-68. De deltagende hold var portugisiske Benfica og engelsk Manchester United. Det var kulminationen på den 13. udgave af Europa Cuppen, siden etableringen af Europas fineste turnering for klubhold i 1955. Manchester vandt 4-1 efter forlænget spilletid.

Manchester United var for første gang nået frem til finalen. For Benfica var det femte finale siden 1961, som indtil nu havde givet to sejre.

Kampen blev ledet af den italienske dommer Concetto Lo Bello.

Kampen 
I første 1. halvleg blev der ikke scoret nogle mål. Bobby Charlton fik gang i Wembley i det 53. min, da han bragte United foran med 1-0. Den stilling holdt indtil 79. minut, hvor Jaime Graça bragte balance i målregnskabet. De sidste 11 minutter forløb uden scoringer, og spillerne måtte ud i forlænget spilletid. Her punkterede Manchester hurtigt spændingen, da George Best, Brian Kidd og Charlton scorede i det 92., 94., og 99. minut.

Kampen endte 4-1, og Manchester United kunne hæve pokalen for første gang ud af tre, hvor den seneste kom ved finalen i 2008.

Detaljer

Eksterne henvisninger 
 European Champion Clubs' Cup 1967/68  på UEFAs hjemmeside

Referencer 

1968
S.L. Benfica
Manchester United F.C.
Fodbold i 1968
Fodbold i London
Sverres Saga

Sverres saga er en kongesaga om den norske konge Sverre Sigurdsson (1151–1202). Sagaen blev i hovedtræk skrevet af den islandske abbeden Karl Jonsson, på kongens bestilling.

Den første del af sagaen, som kaldes "Gryla", blev sandsynligvis skrevet i vinteren 1185-86, mens kongen selv "sad hos" og påvirkede indholdet og fremstillingen. Den sidste del af sagaen er efter alt at dømme skrevet efter kongens død i 1202, og indeholder flere episoder som ikke svarer til det billede af kongen som findes i første del: den fromme kongen som bærer Olavs-arven. Sagaen indeholder udførlige referater fra flere taler til kongen.

Litteratur 
 Sverre-soga. Oversat af Halvdan Koht. 5. udg. Samlaget, 1967. Første udgave af denne oversættelse 1913
 Sverres saga. Oversat av Dag Gundersen ; Med indledning af Anne Holtsmark. Gyldendal, 1967. (Norges nasjonallitteratur; 1).
 Denne oversættelse findes også i Bd 3 af Norges kongesagaer, 1979. 
 Sverres saga. En tale mot biskopene. Begge oversat af Anne Holtsmark. Aschehoug, 1986. . Første udgave af denne oversættelse 1961
 Ludvig Holm-Olsen. Studier i Sverres saga. Oslo, 1953

Eksterne henvisninger 
 Sverres saga på heimskringla.no, oversat til norsk ved Gustav Storm og Alexander Bugge

Nordiske sagaer
Nordisk litteratur fra middelalderen
BMP (flertydig)

BMP har flere betydninger:
 BMP – Windows filformat for billeder
 BMP (infanterikampkøretøj) – Bojevaja Masjina Pekhoty (bogstaveligt russisk for kamp køretøj infanteri), sovjetisk designet infanterikampkøretøj (IKK), typer BMP-1, BMP-2 og BMP-3
 Beep Media Player – multimedie afspiller
Mesterholdenes Europa Cup-finale 1960

Mesterholdenes Europa Cup-finale 1960 var en fodboldkamp der blev spillet den 18. maj 1960. Kampen blev spillet foran 127.621 tilskuere på Hampden Park i Glasgow, og skulle finde vinderen af Mesterholdenes Europa Cup 1959-60. De deltagende hold var spanske Real Madrid og vesttyske Eintracht Frankfurt. Det var kulminationen på den femte udgave af Europa Cuppen, siden etableringen af Europas fineste turnering for klubhold i 1955. Madrid vandt kampen 7-3.

Eintracht Frankfurt var for første gang nået frem til finalen. For Madrid-holdet var det femte finale i træk, som alle kom til at give sejre.

Alfredo Di Stéfano og Puskás scorede begge et hattrick i finalen, som kun to ud af kun tre i alt.

Kampen blev ledet af den skotske dommer Jack Mowat.

Kampen

Detaljer

Eksterne henvisninger 
 European Champion Clubs' Cup 1959/60  på UEFAs hjemmeside

Referencer 

1960
Real Madrid
Eintracht Frankfurt
Fodbold i 1960
Sport i Glasgow
Roza Khutor

Roza Khutor () er et skisportssted i det sydvestlige Rusland i det vestlige Kaukasus, lokaliseret på Aibiga-højderyggen langs Roza Khutor-plateauet nær Krasnaja Poljana. Det er opført i perioden 2003 til 2011 og er værtssted for de alpine discipliner ved vinter-OL 2014 i Sotji. Skisportsstedet ligger omkring 40 km fra Sortehavet. Flertallet af løjperne vender forsiden mod nordøst og bagsiden mod sydvest. Roza Khutor Ekstrempark ligger også i Roza Khutor.

Højder 

Det lave basisområde i Roza-dalen ved Mzymta-floden ligger 560 meter over havet. Den højeste lift er Caucasus Express en gondolbane, som fører op til 2.320 meter over havet med en højdeforskel på 1.760 meter. Det primære basisområde for alpint skiløb er Roza Plateau 1.170 meter over havet og med en højdeforskel på 1.150 meter fra toppen. Besedka er midt-området 1.350 meter over havet og den nederste station på Caucasus Express; som har en midterstation på Roza-1600, omkring 1.600 meter over havet. I den østlige del af skisportsstedet ligger Roza Stadion, 940 meter over havet, som er målområde for de alpine discipliner.

Hoteller 

Roza Khutor-skisportssted er hjemsted for 10 hoteller med mere end 1.600 værelser. Der er udarbejdet aftaler med flere internationale og russiske hotel-kæder: The Extreme Sports Company med 1 Extreme Hotel, Rezidor Hotel Group (2 hoteller — Park Inn og Radisson Blu), Golden Tulip Hotels, Suites and Resorts (2 hoteller — Golden Tulip Rosa Chutor og Tulip Inn Rosa Chutor), AccorHotels (2 hoteller under Mercure Hotels-mærket), Swissotel, Heliopark.

World Cup 2012 
Roza Khutor var vært for den alpine World Cup i styrtløb og Super kombineret for både mænd og kvinder i februar 2012, to år før vinter-OL. Løbsbanerne var designet af Bernhard Russi, som vandt guldmedalje ved vinter-OL 1972.

Mændenes World Cup i styrtløb startede et stykke under toppen 2.045 meter over havet og sluttede 970 meter over havet med en højdeforskel på 1.075 meter og en banelængde på 3.495 meter. Højeste hældning er på 84 % (40 grader) på den øverste del af banen. Styrtløbskonkurrencen blev vundet af Beat Feuz fra Schweiz.

Kilder

Eksterne henvisninger 
 Officielle webside
 Olympstroy, the State Corporation for Construction of Olympic Venues and Sochi Development as Alpine Resort  Construction information and technical characteristics
 Ski Map.org - Rosa Khutor - trail maps from 2012, 2011, 2010, 2009
 FIS Alpine.com - scheme of the Olympic alpine race courses - map with elevations
 dailymotion.com - video - Rosa Khutor alpine test events - European Cup - February 18–25, 2011

Idrætsanlæg under vinter-OL 2014
Krasnodar krajs geografi
Vintersportssteder i Rusland
Bückeburg

Bückeburg er en by og kommune i det nordvestlige Tyskland med  indbyggere, der ligger på grænsen til Nordrhein-Westfalen under i Landkreis Schaumburg. Denne landkreis er beliggende i delstaten Niedersachsen. Bückeburg var tidligere hovedstad for fyrstedømmet Schaumburg-Lippe og ligger i dag tæt ved Mittelgebirgeområdet Weserbergland.

Referencer

Eksterne henvisninger 

Byer i Niedersachsen
Byer i Kreis Schaumburg
Kommuner i Niedersachsen
Samtgemeinde Nord-Elm

Nord-Elm er et amt (Samtgemeinde) i den centrale del af Landkreis Helmstedt, i den østlige del af den tyske delstat Niedersachsen. Administrationen ligger i byen Süpplingen. Den har navn efter højdedrag Elm, som ligger i syenden af området. Nord-Elm har et arel på 63 km² og en befolkning på knap 5.700 (2012); Den blev oprettet i 1969.

Kommuner i amtet:
 Frellstedt
 Räbke
 Süpplingen
 Süpplingenburg
 Warberg
 Wolsdorf

Eksterne henvisninger 

 Amtets websted
Süpplingen

Süpplingen er en kommune i den centrale del af Landkreis Helmstedt, i den sydøstlige del af den tyske delstat Niedersachsen. Den har en befolkning på knap 1700 mennesker (2012), og er administrationsby i amtet (Samtgemeinde) Nord-Elm.
Kommunen ligger ved floden Schunter, omkring 6 km vest for landkreisens administrationsby Helmstedt og ved Bundesstraße 1.

Eksterne henvisninger 

 Kommunens websted 

Kommuner i Niedersachsen
Süpplingenburg

Süpplingenburg er en kommune i den vestlige centrale del af Landkreis Helmstedt, i den sydøstlige del af den tyske delstat Niedersachsen. Den har en befolkning på godt 650 mennesker (2012), og er
en del af amtet (Samtgemeinde) Nord-Elm.

Landsbyen opstod i det 10. århundrede omkring en vandborg ved floden Schunter som formentlig blev bygget af greverne af Haldensleben.

Eksterne henvisninger 

 Amtets websted

Kommuner i Niedersachsen
Byhaven

Byhaven er et indkøbscenter i centrum af Trondheim, Norge. Centret ligger på Olav Tryggvasons gate 28. Byhaven har til sammen 42 butikker og spisesteder.

Historie 
Grunden, hvor centret ligger, var fra 1820 et destilleri med navnet Lysholmgården, men bygningen blev ødelagt ved bybranden i 1841. Bygningen blev genopført, og i 1884 var det den første bygning i Trondheim, der fik indlagt elektrisk lys. Ejerne skiftede i 1924, og i 1933 byggede man en ny funkisbygning på stedet. Bygningen blev kaldt Lysholmgården og indholdt syv butikker. Igen i 1968 blev der bygget en ny bygning med butikker kaldet EPA, og den indeholdt som den første i byen en rulletrappe. I 1999 ombyggede man endnu en gang og fik opført Byhaven, som den ser ud i dag. Bygningen dækker i dag 12.000 m2. På øverste etage er der lejligheder.

Referencer

Eksterne henvisninger 
Byhaven.no 

Indkøbscentre i Norge
Bygninger, konstruktioner og anlæg i Trondheim
Etableret i 1999
Til jackpot os skiller

Til jackpot os skiller er den danske titel på den amerikanske komediefilm fra 2008 med titlen What Happens in Vegas med bl.a. Ashton Kutcher og Cameron Diaz.

Eksterne kilder/henvisninger 

 

Komediefilm fra USA
Amerikanske film fra 1988
Warberg

Warberg er en kommune i den centrale del af Landkreis Helmstedt, i den sydøstlige del af den tyske delstat Niedersachsen. Den har en befolkning på knap 900 mennesker (2012), og er
en del af amtet (Samtgemeinde) Nord-Elm.

Warberg ligger i Naturpark Elm-Lappwald omkring 8 km sydvest for landkreisens administrationsby Helmstedt.

Eksterne henvisninger 

 Kommunens websted 

Kommuner i Niedersachsen
Wolsdorf

Wolsdorf er en kommune i den centrale del af Landkreis Helmstedt, i den sydøstlige del af den tyske delstat Niedersachsen. Den har en befolkning på knap 1000 mennesker (2012), og er
en del af amtet (Samtgemeinde) Nord-Elm.

Wolsdorf ligger i Naturpark Elm-Lappwald omkring 6 km sydvest for landkreisens administrationsby Helmstedt.

Eksterne henvisninger 

 Amtets websted

Kommuner i Niedersachsen
Lisa Carlehed

Lisa Carlehed (født 15. juli 1979 i Göteborg) er en svensk skuespiller og oversætter, datter af skuespilleren, regissøren og teaterpædagogen Ingemar Carlehed.

Carlehed begyndte som skuespiller allerede i en tidlig alder, hovedsagelig med dubbing af tegnefilm, blandt andet My Little Pony. 1998 producerede hun sammen med tre andre dokumentarfilmen "Kil by Night". Efter sprogstudier i Paris studerede hun ved The Method Acting Studio i London 1999 og tog en Bachelor of Acting Art fra GITIS Scandinavia i Århus i 2004.

Efter dette har Carlehed især arbejdet med film-, reklame- og teaterproduktion i Danmark og Tyskland, spillet med i de prisbelønnede kortfilm Genskabelsen og Peter og Lars (sidstnævnte deltog blandt andet i kortfilmskonkurrencen i Cannes 2009), men også stået på scenen i Sverige (blandt andet Stockholms stadsteater) og Norge.

Carlehed har ved siden af sit virke som skuespiller oversat Tennessee Williams' drama The Night of the Iguana fra engelsk til svensk (Leguanens natt, udgivet på Atrium Förlag 2006).

Filmografi (udvalg) 
 1998 - Kil By Night (kortfilm)
 2001 - Godots märke (kortfilm)
 2002 - Beautiful Heidi (kortfilm)
 2005 - Cinderella World (kortfilm)
 2006 - Den længste vej (dokumentar)
 2006 - 112 (musikvignet)
 2006 - Genskabelsen (kortfilm)
 2006 - Jetlag (kortfilm)
 2007 - Manden og mågen (kortfilm)
 2007 - Dag & Nat (kortfilm)
 2008 - Bella Vera (kortfilm)
 2008 - Peter og Lars (kortfilm)
 2009 - Don’t you see me…/I’m still just right here (kortfilm)
 2010 - Neel (kortfilm)
 2010 - You are beautifull (kortfim)
 2010 - Brainy (kortfilm)
 2010 - Junk Love (kortfilm)
 2011 - Die Geister die ich rief (kortfilm)
 2011 - Regnbueaber (kunstfilm)
 2012 - ”found himself in a walled garden on the top of a high mountain, and in the middle of it a tree with great birds on the branches, and fruit out of which, if you held a fruit to your ear, came the sound of fighting.”, (kunstfilm)
 2013 - Hotell (spillefilm)
 2013 - Dem man elsker (kortfilm)
 2013 - James Blake, Retrograde (musikvideo af Martin de Thurah)
 2015 - I dine hænder (spillefilm)
 2018- Til Vi Falder (spillefilm/drama)
 2019 - Psychosia
 2020 - De forbandede år
 2022 - Dag & nat

Referencer

Eksterne links 
 Officielt netsted 

Skuespillere fra Sverige
Personer fra Göteborg
Benedikte Utzon

Benedikte Utzon (født 2. november 1965) er en dansk modedesigner uddannet på Margrethe-Skolen i København i 1988.

Hun startede i 1995 sit eget mærke med fokus på feminine linjer, råt design og en moderne følelse og har designet for bl.a. dronning Margrethe, kronprinsesse Mary og grevinde Alexandra. I 2009 blev hun udnævnt til det mest interessante brand på Tokyo International Fashion Fair. Mærket gik konkurs i 2012, og herefter lavede hun en aftale med Great Greenland. 

Hun har tidligere været chefdesigner for Dranella og Great Greenland og har vundet Smirnoff International Fashion Award.

Benedikte Utzon tabte i 2016 retten til sit eget navn i erhvervsmæssig sammenhæng.

Det afgjorde Højesteret på baggrund af, at hendes tidligere virksomhed og dermed hendes varemærke som designer var blevet opkøbt af firmaet Topbrands. Det skete, efter at Benedikte Utzons virksomhed gik konkurs.

Hun tog sagen hele vejen til Højesteret, men måtte da erkende, at hendes identitet ikke længere kunne blive brugt som et varemærke.

Siden derefter har hun designet med succes under navnet Liv Utzon.

Kilder og henvisninger

Kendt designer må ikke længere bruge eget navn dr.dk 2. december 2015

Designere fra Danmark
Danskere i 1900-tallet
Danskere i 2000-tallet
Benedikte
Personer i Kraks Blå Bog
Mugge Kølpin

Mugge Kølpin (født Helen Gerd Hansen 17. april 1945) er en dansk modedesigner, designuddannet på Margrethe-Skolen i København. Hun blev den 19. december 1964 gift med teaterdirektør Jes Kølpin og er mor til balletdanser Alexander Kølpin.

I 1964 lavede hun sit firma, Mugge Kølpin Design, der ramte samme bølge som Margit Brandt – tøj til den ungdom, der dukkede op. Hun fik stor succes og designede til både italienske, amerikanske og australske fabrikker.

Referencer 

Designere fra Danmark
Danskere i 1900-tallet
Trice Tomsen

Beatrice Rosenkrans Tomsen (født 1945) er en dansk modedesigner, designuddannet på Margrethe-Skolen i København, og åbnede i 1967 modelbureauet Copenhagen Models, som hun drev fra sit klubværelse i Ny Østergade.

Åbnede i 1967 Danmarks første modelbureau med navne som Lotte Freddie, Grethe Caspersen og Aase Daily på plakaten, og indgik i 1987 kompagniskab med Elite International Management, hvor hun har sendt modeller som Cecilie Thomsen, Camilla Vest, Mia Rosing og Gertrud Hegelund mod den internationale stjernehimmel.

Modtog i 2008 Årets Respekt under Dansk Fashion Awards for sit utrættelige og engagerede arbejde for Danmarks modeller, og valgte i 2009, at overlade chefstolen til sin betroede medarbejder gennem en årrække, Munir Bouylud. Trice valgte herefter at fortsætter som konsulent for firmaet, indtil hun i 2009 endegyldigt forlod Elite Model Management Copenhagen.

Eksterne kilder/henvisninger 

 Modelmutterens bekendelser  borsen.dk 20. oktober 2012

Designere fra Danmark